Лента событий ВААК
А-Конгресс йаланакIуа Апсны апхIвысква р-Координация совет СогIвым апны КъЧР йауу апхIвысква рсовет йалакву йрынйатI.
Апсны ауагIахъа р-АйгIайри рхъахвитри асквш 30 артлапIара йалазларныс ареспублика йгIайтI «Алашара» жвлара адкIылара йаланакIуа, ХвытI Ирина дзунашвачпагIву апхIвысква рсовет агвып. ЙахьчIва АААК апресс-квта апны ауат АААК йаланакIуа Апсны апхIвысква р-Координация совет аунашвахъцIагIв Бебиа Екатерина йлынйатI. Анйара йгIадрайгватI пIатIу зквыта а-Координация совет йалакву КIьычба Гульи Лагвилава Заири. Пхата йакIвшаз айчважвара апны йацыта йыздынхалуаш апроектква йрыквгIашIастI, абаза уагIахъа рылкIгIараква гIащаквыжьра, рацзакIыра рыбагъьара йырзынарху ауысквагьи гIащтIырхтI.